runetrust/blame-folketinget-dk huggingface dataset:
Mette Abildgaard (KF), 2023-05-16:
Jeg har egentlig fuld respekt for, at man internt i en regering skal blive enig om en position, og så er det ligesom den, der gælder.
Men jeg sætter egentlig også stor pris på, når partierne kan være ærlige og sige: Vores udgangspunkt er sådan her, og så kan det være, at vi ender med at forhandle os frem til noget andet, men vores udgangspunkt i forhandlingerne er det her.
Forstod jeg ordførerens tale korrekt, hvis jeg opfattede det sådan, at man hos Moderaterne går ind for at nedlægge arealreservationen med udgangspunkt i de rapporter, der ligger fra Vejdirektoratet, og den viden, vi har allerede nu?
Eller er man blot villig til at drøfte det her?
Når vi så at sige skal gøre stillingen op internt i regeringen, må vi forstå, at Venstre er for at ophæve arealreservationen og Socialdemokratiet er imod.
Hvad er Moderaterne?
Charlotte Bagge Hansen (M), 2023-05-16:
Moderaterne er villige til at drøfte det her, og vi er absolut ikke argumentresistente.
Når jeg hører nogle af de ting, de andre ordførere har fremført her i salen, synes jeg bestemt ikke, at det lyder som nogle dårlige forslag.
Men vi venter og afklarer det i forhandlingslokalet og ser, hvad vi kommer ud med.
Mette Abildgaard (KF), 2023-05-16:
Det synes jeg alligevel er lidt skuffende, altså at man ikke møder op i Folketingssalen med et svar på, om man går ind for at ophæve arealreservationen eller ej.
Respekt for, at regeringen måske ikke har gjort sin endelige position op, men hvert enkelt parti må da gøre op med sig selv, om man går ind for at ophæve arealreservationen eller ej.
At man er villig til at drøfte noget, synes jeg ikke er et ret klart svar til de massevis af borgere, for hvem det her er et meget konkret problem i hverdagen.
Hvad kan de helt konkret bruge det til, at man er villig til at drøfte noget?
Så jeg spørger lige igen.
Socialdemokratiet er imod.
Venstre er for.
Hvad er Moderaterne?
Charlotte Bagge Hansen (M), 2023-05-16:
Jamen nu står jeg her på vegne af ordføreren, som er Peter Have, og jeg har ikke et mandat med i dag, så jeg kan sige, lige nøjagtig hvor Moderaternes stillingtagen er.
Jeg ved, hvor min egen er, men det hjælper jo ikke, at jeg giver udtryk for det her på talerstolen.
Sofie Lippert (SF), 2023-05-16:
Tak skal du have.
Men på trods af at jeg er ny ordfører, har vi i SF valgt at beholde det under det gamle ordførerskab, nemlig transportordførerskabet.
Og det er altså ikke, fordi jeg drømmer om, at det her skal blive ved med at være transportpolitik; faktisk er min ambition, at det skal holde op med at være transportpolitik.
For mig at se må ambitionen være at lægge planerne om en Ring 5-motorvej i graven og i stedet gøre politikken omkring de her arealer til politik, der handler om klima, om natur og om eventuelt at sætte vedvarende energianlæg op og beskytte de naturområder, der er i den her arealreservation.
I den nordlige del handler det bl.a. om Mølleådalen.
Og så handler det om at skabe tryghed for de mange, mange mennesker, der har boet i området og de seneste mange, mange årtier ikke har vidst, hvad der skulle ske.
Så i SF er vi for, og vi er medforslagsstillere på det her forslag, fordi vi mener, det er på tide, at vi endegyldigt lægger Ring 5-motorvejen i graven.
Og jeg skulle hilse fra Enhedslisten og Alternativet og sige, at de mener det samme.
Susie Jessen (DD), 2023-05-16:
Mange tak.
Ligesom fru Sofie Lippert er jeg også en af de nyvalgte her i Folketinget, og jeg må indrømme, at da jeg hørte om den her arealreservation første gang, var jeg ved at falde ned af stolen – altså, i 50 år har det her ligget.
Jeg er 38 år, så den her arealreservation har eksisteret 12 år længere, end jeg har eksisteret – det er lidt tankevækkende, må man sige.
Og det er jo bare ikke i orden at holde borgere og også kommunerne, hvor arealreservationen ligger, hen i så stor uvished i så mange år.
Det har jo medført masser af usikkerhed og begrænsninger og udfordringer med køb og salg af huse.
Ja, faktisk er de mennesker, der bor i de her områder, jo i al for lang tid blevet holdt hen i en usikkerhed i forhold til det område, hvor de har valgt at slå sig ned.
Og det er jo bare ikke godt nok.
Når vi så ovenikøbet ser, hvilken påvirkning en transportkorridor som den her vil have på omgivelserne, så er idéen bare slet ikke god.
Fru Sofie Lippert nævnte Mølleådalen, der er udpeget som UNESCO-verdensarv, og der er jo 20 landsbymiljøer, som vil blive påvirket, hvis den her korridor bliver udnyttet.
Så hvis vi ophæver arealreservationen, vil lige præcis de landsbyer og de kommuner få en meget bedre mulighed for at udvikle sig, og det er jeg meget optaget af.
Jeg må sige, at jeg også er lidt skuffet over Venstre.
I 2019 og frem til valget her sidste år turnerede Venstre jo rundt med den her Ring 5-mafia, der arbejdede for at ophæve arealreservationen.
Venstres politiske ordfører hr. Morten Dahlin talte meget kraftigt for en ophævelse.
Derfor vil jeg sige, at det undrer mig noget, at man ikke nu melder klart ud, at der ikke skal være flere drøftelser, ikke mere snak, og at vi nu egentlig må komme frem til en konklusion.
Men når det så er sagt, glæder det mig også, at Venstres ordfører, der er til stede i dag, går til drøftelserne med det udgangspunkt, at Venstre mener det samme, som man gjorde før valget.
Tak for ordet.
Jens Meilvang (LA), 2023-05-16:
Jeg kan starte med konklusionen, som er, at vi fra Liberal Alliance ikke støtter forslaget.
Som vi allerede ved, er der i dag behov for bedre fremkommelighed
i, omkring og specielt også nord for København.
Derfor synes vi, at det er vigtigt, at vi bevarer det her reserverede areal, indtil vi har fundet ud af, hvad der skal ske, og hvordan vi gør det.
Vi er meget glade for, at der er blevet indkaldt til møde, så vi kan blive sat ordentligt ind i de muligheder, der er, og vi sammen som Folketing kan komme frem til nogle løsninger.
Det var det, jeg ville sige.
Martin Lidegaard (RV), 2023-05-16:
Vi har i hver eneste valgkamp, næsten lige siden jeg startede i Folketinget, haft vælgermøder om det her i valgkampene.
Og vi har hver gang kunnet se, heldigvis, og det vil jeg gerne kvittere for, at der har været flere partier, der har støttet op om, at det er en lidt absurd situation, at vi på den ene side har et fuldstændig overvældende flertal i Folketing, der er enige om, at en egentlig motorvej ned igennem alle de her fredede landskaber i Nordsjælland er en fuldstændig dødfødt idé – det løser i øvrigt heller ikke nødvendigvis vores trafikale udfordringer, men også bare alene af naturhensyn og fredningshensyn er det svært at se – mens det på den anden side er svært at forstå, hvorfor man skal fastholde alle de her lodsejere i uvidenhed, mens deres boliger bliver sværere at sælge osv. osv.
Vi ønsker jo, at vi skal have ophævet den her reservation.
Vi ønsker, at man skal lade natur være natur.
Måske kan der nogle steder, der, hvor der er kommunale ejerskaber, også tænkes noget vedvarende energi ind – det er vi helt åbne over for at kigge på – men forudsætningen er jo, at vi ligesom gør det klart, at i det her område får vi ikke en motorvej.
Vi ser så frem til igen igen at få en drøftelse af det i forligskredsen og håber, at det overvældende flertal, der er i Folketinget, kan få lov til den her gang at nå til et resultat.
Og håbet er lysegrønt – er det ikke sådan, man siger?
Pia Kjærsgaard (DF), 2023-05-16:
Tak for det.
Altså, jeg må erkende, at jeg også er vikar i dag og lige skulle kigge forslaget igennem og sad og tænkte: Hold da op!
Jeg var også noget overrasket over, hvor lang tid det her har været under udarbejdelse.
Og nu må vi ligesom tage os sammen.
Så det kan der da være et stort håb om at man gør nu.
Flere partier har været oppe og sige, at nu bliver der indkaldt til forhandling, og så lad os håbe, at den forhandling ender med et rigtig, rigtig godt resultat.
Jeg må sige, at når man læser det igennem, tænker man: Nå, jamen dengang gik man jo efter det billige – altså, man ville gøre det mest effektivt, mest billigt – men det, der jo også skete, var, at det skulle gå igennem skov- og naturområder.
Man ønsker at frede naturskønne områder, landsbymiljøer osv., hvad jeg synes er en rigtig god idé i gamle Danmark.
Man går også meget ind for klima og biodiversitet, og derfor kan det da godt undre, at f.eks. Socialdemokratiet, som har det på dagsordenen mange gange, ikke lige synes, at man skal gøre det i den her sag.
Det synes jeg faktisk man skal gøre.
Og så synes jeg, man skal give de familier ro, som har haft det her hængende over hovedet i ganske, ganske mange år og ikke rigtig vidst, hvor de skulle hen, hvad de skulle gøre, og hvad det hele skulle ende med.
Så jeg håber inderligt, at der meget hurtigt må blive indkaldt til de forhandlinger.
Så det skal være meget, meget hurtigt efter, så der kan komme ro om det her efter 50 år.
Man kan vist roligt sige: Det er på høje tid.
Kim Edberg Andersen (NB), 2023-05-16:
Tak for det.
Så det ville jeg være rigtig ked af at høre.
Så jeg vil sige til ordføreren for Danmarksdemokraterne: Dengang blev der også mennesker til.
Men det er jo altid dejligt at høre Venstre gå op at sige, at de mener det samme nu som før valget, for det kan man jo godt blive i tvivl om.
Jeg har stor respekt for ordføreren.
Så det er jo nok sådan, det er, når man lige pludselig er i en regering, men man kan jo håbe på, at Venstre får magt, som de har agt, i de forhandlinger, for vi ved jo alle sammen, at når regeringen er enig om noget, er det det, der kommer til at ske, og så får vi andre lov til at trykke ja eller nej på knappen, og det kommer ikke til at gøre nogen forskel.
Det er helt vildt, at staten på den måde sætter sig på et areal.
Det bliver ikke til en motorvej.
Nu snakker vi om, at der skal være nogle grønne initiativer.
Det er også rart, når man allerede har reserveret et stykke Danmark, at man så lige pludselig kan plastre det til med nogle solceller eller vindmøller, fordi det lige er det, der er oppe i tiden der.
Så skal vi forhåbentlig have nogle atomkraftværker i en lang række ned der.
Det kunne man jo også håbe på.
En ting, som Nye Borgerlige selvfølgelig bliver skuffet over, er, når man hører partierne sige, at de i hvert fald ikke ønsker en motorvej.
For hvis der er noget, vi er vilde med i Nye Borgerlige, er det veje, og en motorvej ned igennem Ring 5 kunne man nok også have fundet en løsning på.
Lad os da for søren trække vores fedtede fingre væk fra borgernes virkelighed en gang til, og så kunne man jo prøve noget nyt næste gang.
Så kunne vi få en rigtig god idé, blive enige om det herinde og så derefter reservere et areal.
Det var bare en tanke, man måske kunne bruge i fremtiden, hvis man gik ind for, at borgerne kom før staten.
Vi kommer naturligvis til at støtte et fantastisk godt forslag.
Det vil der ikke være nogen der er i tvivl om, da chefens navn står for enden af det, men vi bliver nødt til at sige, at vi tvivler lidt på, at de forhandlinger fører til mere, end de har ført til i fortiden, men så har regeringen, der er sat sammen af nogle partier, der teknisk set har været for nedlæggelsen af Ring 5-korridoren længe, da fået skudt det til hjørne.
Nye Borgerlige støtter forslaget.
Mette Abildgaard (KF), 2023-05-16:
Vi er i den grad tilhængere af et udvidet producentansvar på tekstiler, men det giver suverænt bedst mening, at vi gør det på europæisk plan.
Det har der været mange argumenter for fra talerstolen allerede, og jeg synes egentlig, at de har været meget valide.
Signe Munk (SF), 2023-05-16:
Tak for ordførerens tale.
Jeg synes jo netop, ordføreren indrammer det, når ordføreren siger, at Det Konservative Folkeparti er klar på at se på afgifter, der giver et incitament til at producere mere holdbart tøj – tøj, hvor fibrene i højere grad kan genanvendes, tøj, der i højere grad kan genbruges.
Det er jo netop det, det udvidede producentansvar handler om.
Derfor skal jeg bare forstå, om Det Konservative Folkeparti er imod et udvidet producentansvar på tekstil eller bare er imod implementeringshorisonten i det her forslag.
Mette Abildgaard (KF), 2023-05-16:
Tak til ministeren for at stille sig til rådighed for debatten i dag og for, at vi kan have den her diskussion.
Jeg er jo glad for, at ministeren har indkaldt til møde, og jeg er glad for, at ministeren gerne vil tage drøftelserne.
Men jeg må indrømme, at jeg er lidt skuffet over, at det, forstå mig ret, bare er drøftelser.
For jeg mener, at det, der er brug for på det her område, er handlinger.
Der var et indledende møde hos den daværende minister, men man kom aldrig videre.
Kan ministeren give et indtryk af, hvad vi kan forvente af drøftelser?
Pia Kjærsgaard (DF), 2023-05-16:
Jeg sad bare sådan lidt og tænkte: Så, nu får man ros fra ordføreren, fordi man har tilsluttet sig og er med på det her forslag, men så får man lidt en skideballe, undskyld udtrykket, på grund af en holdning, man havde tidligere.
Det er jeg bare lidt ærgerlig over.
Lad os, der står sammen, dog stå sammen om det her.
Jeg har jo ikke ligesom Venstre givet et mere eller mindre tilsløret forbehold.
Jeg har på Dansk Folkepartis vegne sagt: Vi er med.
Jo før der er forhandlinger, jo bedre.
Vi kan ikke nå det inden sommerferien; vi når det forhåbentlig meget, meget hurtigt efter.
Man kan rolig regne med, at det bliver sådan fra vores side.
Det synes jeg bare at man skulle være glad for.
Christian Friis Bach (RV), 2023-05-16:
Der er brugt store ord her fra talerstolen: at kønsopdelt svømmeundervisning er en vigtig og principiel problemstilling, at det er et stort problem, og endda, at det er et meget stort problem.
Det er det ikke.
Det er faktisk et meget lille problem i Danmark, og det er ikke en sag, vi behøver at tage os af i Folketinget.
Det har jeg fuld tillid til at de klarer i kommunerne og i foreningslivet.
Jeg ønsker en verden, hvor alle kan føle sig trygge og lige, uanset hvem de er sammen med, uanset hvilket køn de har, hvilken kønsidentitet de har, eller hvilken seksualitet det enkelte menneske har.
Men der kan være tilfælde, hvor kvinder og piger, mænd eller drenge føler, at de har brug for at finde sammen og stå sammen og endda stå alene sammen.
Det skal de have lov til.
Der er grupper, hvor voldsramte kvinder går sammen for at finde videre i en meget, meget svær situation og ikke ønsker, at der er mænd i det rum.
Der er mandegrupper, som drøfter maskulinitet eller børnepasning og ikke ønsker, at der er kvinder i rummet.
Det skal nok gå.
Det er ikke et stort problem, og det kan endda være en løsning.
Så er der, ja, pigegrupper, hvor danske piger og piger med anden etnisk baggrund går sammen for netop at modvirke social kontrol, hvor de skaber fællesskaber og netværk.
Det er godt for integrationen, og det virker mod social kontrol.
Det har jeg selv erfaret, da jeg for 25 år siden var formand for Mellemfolkeligt Samvirke.
Det kan hjælpe piger mod et liv i frihed og i lighed, og sker det i en svømmehal, er det ikke et stort problem.
Der er ikke nogen, der skal tvinges til at deltage, hvis de ikke vil.
Alle skal have mulighed for at få svømmeundervisning, vi skal have flest mulige børn med i foreningslivet.
Det er det vigtige, så nej, det er ikke et stort problem.
De skal nok gå alt sammen, de skal nok finde ud af det derude i kommunerne og i foreningslivet, også uden at vi blander os her i Folketinget.
Så Radikale Venstre er imod beslutningsforslaget.
Kim Edberg Andersen (NB), 2023-05-16:
Så jeg skyndte mig at trykke mig ind, dengang Radikale vidste, hvor stort problemet var.
For så er det jo løst, og så kan ministeren lige få forklaret af De Radikale, hvor stort problemet er.
Ministeren kan vurdere lynhurtigt, om det er for mange svømmehaller.
Bum, så kan vi lovgive om det her.
Så når vi det inden sommerferien på en god dag.
At Radikale mener, at det ikke er et problem, at en dansk far ikke kan gå ned og se sin egen pige svømme i en dansk svømmehal, forstår jeg ikke.
Jeg forstår godt, at Radikale siger det, for det har vi jo hørt i årtier.
Der er ikke et problem overhovedet nogen steder.
Det største problem er dybest set, at vi snakker udlændingepolitik i Folketingssalen.
Jeg har hørt ordføreren sige, at det var pinligt, at vi gjorde det.
Men vil ordføreren ikke lige forklare mig en ting?
Christian Friis Bach (RV), 2023-05-16:
Jeg tror, at det er et større problem, at der er piger og drenge – og det er ikke kun med anden etnisk baggrund, det kan skam også være piger og drenge, der er helt danske – som bøvler med ting i deres liv, og som derfor ikke deltager i foreningslivet.
Det er et stort problem, og kan vi gøre noget for at fremme deltagelsen af piger og drenge i foreningslivet, så kan vi gøre en forskel for dem.
Hvis det sker i grupper, og hvis der er brug for, at det sker i nogle grupper, hvor der måske kun er piger til stede i en periode, så de kan styrke hinanden og hjælpe hinanden, så kan det være godt for integrationen.
Det skulle vi måske gøre oftere.
Kim Edberg Andersen (NB), 2023-05-16:
Nu får jeg lyst til at gå i Build-A-Bear og bygge sådan en kæmpe krammebamse og forme den lidt ligesom en struds, og så kører vi strudsemetoden.
Den virker.
Som Radikale har gjort i 40 år, kører vi strudsemetoden, og alt er godt, og der er ingen problemer.
Det er kun højrefløjen, der finder på, at de problemer er der.
Men vi laver strudsen, og så løser vi alting, og så skal ham Kim fra Nordjylland slet ikke være bekymret.
Radikale Venstre har styr på bussen som i de sidste 40 år.
Men så forstår jeg bare ikke kriminalitetsstatistikkerne, jeg forstår ikke kvindeundertrykkelsen, og jeg forstår ikke alle de andre ordførere, der egentlig har anerkendt, at der er et problem.
Men det er altid befriende, at Radikale Venstre går på talerstolen og fuldstændig kan viske tavlen ren og sige, at der ikke er nogen problemer i Danmark.
Susie Jessen (DD), 2023-05-16:
Jeg bider lidt mærke i, at ordføreren ikke mener, at det her er et problem.
Jeg står her med sådan en medborgerskabsundersøgelse fra 2021, hvor der fokuseres på holdningen til kønsopdelt svømning.
Mener ordføreren, at det er et ligestillingsproblem?
Christian Friis Bach (RV), 2023-05-16:
Ja, det mener jeg bestemt det er, og jeg mener også, at vi skal gøre alt, hvad vi kan, for at bryde den uheldige tendens.
Det er jo ikke mange år siden, at der er i danske familier var meget, meget store ligestillingsproblemer, hvor pigerne fik en fremtid som husmødre, og hvor drengene blev sendt ud for at arbejde.
Det skal man gøre alt, hvad man kan, for at modvirke.
Kan vi styrke nogle af de piger til at bryde ud af det mønster, som deres mødre pålægger dem, og kan vi gøre det ved at samle dem i grupper, hvor de er sammen med danske piger, og hvor de føler sig trygge ved at tale om deres drømme og deres liv og skabe netværk og kontakter, så kan det jo være den rigtige måde at få dem videre på og få styrket ligestillingen i Danmark.
Susie Jessen (DD), 2023-05-16:
Jeg er også rigtig glad for, at der er sket så meget på ligestillingsdagsordenen i Danmark igennem årene, og det er jo, fordi der har været folk, der har gjort en indsats for, at der rent faktisk skete noget på ligestillingsdagsordenen.
Men det er lidt, som om venstrefløjen, hver eneste gang det handler om muslimske piger, gemmer sig – så tør man ikke at tage den her diskussion og sørge for, at der rent faktisk kommer nogle rammer, så de her piger kan bryde ud af det.
Altså, jeg synes, det er helt vildt, at man ikke vil gøre en indsats for, at de her piger sådan bliver løsrevet fra deres fædres, brødres og fætres meget, meget stramme favntag.
Jens Meilvang (LA), 2023-05-16:
Jeg har i dag fået lov til at være vikar for min kollega Steffen Larsen, som desværre ikke havde mulighed for at være her til førstebehandlingen af beslutningsforslaget om forbud mod kønsopdeling i offentlige svømmehaller.
Der skal ikke herske nogen tvivl om, at vi i visse områder af Danmark har problemer med parallelsamfund – områder, hvor dansk kultur og danske love kommer i anden række, og hvor særlig kvinder bliver undertrykt ud fra nogle forstokkede religiøse og kulturelle overbevisninger.
Derfor skal vi selvfølgelig bekæmpe de her parallelsamfund, og det var også derfor, at Liberal Alliance som regeringsparti satte os i spidsen for at gennemføre nogle af de store elementer i indsatsen mod parallelsamfund tilbage i 2018.
Nogle problemer er større end andre, og når vi her i Folketinget vedtager love, skal vi også have øje for, at noget lovgivning kan få nogle utilsigtede konsekvenser.
Det må vi holde op imod de problemer, vi prøver at løse, som f.eks. kønsopdeling i svømmehaller.
Nej, jeg bryder mig ikke om, at man opdeler svømmehaller ud fra køn på grund af religiøse hensyn, men jeg vil også være enormt ked af, at man fratager kommunerne, som jo driver langt størstedelen af vores offentlige svømmehaller i Danmark, deres selvbestemmelse på området.
Susie Jessen (DD), 2023-05-16:
Som mor og politiker, men mest som kvinde, er jeg så meget imod kønsopdelt svømning og tonede ruder i svømmehallen.
Det mener jeg , og derfor kunne det her jo sagtens være mine ord, men det er det faktisk ikke.
Det var noget, statsministeren for nogle år tilbage skrev på sin facebookprofil, da den her debat blussede op, fordi Hovedstadens Svømmeklub arrangerede kønsopdelt svømning.
Det var faktisk helt tilbage i 2016.
Det kan jo være, at der sker noget nu, når ministeren lægger op til, at der skal nogle undersøgelser og nogle drøftelser i gang om kønsopdelt svømning.
Det kan også være, at der ikke sker noget, og det ser vi jo så lidt igen i dag, hvor Folketinget behandler et forbud mod kønsopdeling i offentlige svømmehaller.
Formålet med forslaget er, ifølge forslagsstillerne, at reducere praksisser med religiøse og kulturelle særkrav og modvirke parallelsamfund.
I Danmarksdemokraterne er vi enige med forslagsstillerne, Dansk Folkeparti, i, at det her er den rigtige vej at gå, så tak til Dansk Folkeparti for at komme med det her forslag.
For det er en vigtig og helt principiel debat.
Det er bare helt og aldeles uacceptabelt, hvis forældre med muslimsk baggrund forbyder deres piger at gå i en svømmehal, hvor der er mænd og drenge.
Vi ser, at selv til livreddere stilles der krav om, at de skal have et bestemt køn, og der har været eksempler på almindelige danske fædre, der nægtes adgang til at se deres døtre svømme i svømmehallen, fordi der er adgang forbudt for mænd.
Det er at seksualisere små piger i en grad, som jeg bare synes er ulækker.
Det er fuldstændig absurd, at det foregår i Danmark.
Det er ikke det Danmark, jeg kender, at piger og drenge opdeles på grund af religiøse hensyn.
Det bør slet ikke foregå i Danmark.
For os, der er vokset op i en kultur, hvor kvinder og mænd er ligestillede, hvor det er det mest naturlige i verden at stå i svømmehallen sammen med mænd og kvinder og piger og drenge, og hvor vi interagerer med hinanden, uden at kønnet spiller nogen særlig rolle, så er det jo fuldstændig uvirkeligt, at det her rent faktisk foregår.
Det er bare ikke det samme udgangspunkt for mange mennesker med rødder i islam.
Derfor er det også vigtigt, at vi her fra Folketingets side stiller krav til kommunerne om at sætte en stopper for særhensyn, der underminerer den ligestilling mellem mænd og kvinder, som vi har her i landet.
Danmarksdemokraterne bakker derfor op om forslaget, og jeg skulle hilse fra De Konservative og sige, at de også bakker op om forslaget.
Tak for ordet.
Kim Edberg Andersen (NB), 2023-05-16:
Det er, fordi jeg reagerede på, at ordføreren sagde, at SF ikke gik ind for at forbyde det, man ikke kunne lide, og så søgte jeg på min ven Google: »SF vil have “totalt forbud” mod bettingreklamer«, »Enhedslisten og SF vil have nationalt forbud mod PFAS-stoffer« og »SF vil forbyde køb af sex«.
Den kører bare videre.
Altså, den fortsætter.
Så det er det, man kalder en stråmand fra ordføreren: at man ikke skal forbyde det, man ikke kan lide.
Ellers vil jeg gerne gå hele googlesøgningen igennem med SF's ordfører, for det, som Folketinget er til for, er jo, at vi står i egen ret og med vores holdninger, og så skal man forbyde det, man ikke kan lide.
Jeg kunne godt tænke mig at høre, for jeg kunne ikke få sådan et helt klart svar fra regeringspartierne – SF er jo ikke bundet af lædersæderne, i hvert fald ikke endnu – hvor mange svømmehaller, der laver social kontrol, der er for mange.